**Gamtos tyrimų centro mobilumo skatinimo**

**fondo lėšų formavimo ir skirstymo tvarkos aprašas**

Gamtos tyrimų centras (toliau – Centras) bendradarbiaudamas mokslo, technologijų ir inovacijų srityse su šalies ir tarptautiniais partneriais, siekia užtikrinti, kad Centro mokslo darbuotojai ir doktorantai palaikytų ryšius su kitais mokslinių tyrimų institutais, universitetais, siūlydamas bendrų mokslinių tyrimų galimybes. Centre įkurto mobilumo skatinimo fondo tikslas remti ir didinti mokslo darbuotojų ir doktorantų mobilumą.

**Mobilumo skatinimo fondo lėšos**

Centro mobilumo skatinimo fondo lėšos yra Centro biudžeto dalis, projektų lėšos ir kitos teisėtai gautos lėšos (1,2 % gyventojų pajamų mokesčio parama, fizinių ir juridinių asmenų paramos lėšos, kita), skirtos remti mokslo darbuotojų ir doktorantų išvykas į stažuotes, darbinius profesinius pasitarimus, specialiuosius mokymus.

**Mobilumo fondo tikslai**

* Suburti Centro mokslininkus ir doktorantus, siekiant kelti tarptautinių mokslinių tyrimų kompetenciją.
* Kelti mokslo darbuotojų ir doktorantų kompetencijas, gauti metodologines žinias per patirtį ir gerąsias praktikas užsienyje.
* Skatinti tarptautinį bendradarbiavimą, remiant bendrus jungtinius tyrimus, projektus ir bendrų publikacijų ruošimą.
* Rengti seminarus ir pristatyti Centro bendruomenei informaciją apie galimybes pasinaudoti finansavimo šaltiniais išvykoms ir stažuotėms.

**Paraiškų teikimo taisyklės ir prioritetai**

Centro mokslo darbuotojai ar doktorantai (toliau - tyrėjai), pageidaujantys išvykti į stažuotę, darbinį profesinį pasitarimą ar specialiuosius mokymus, gali teikti paraišką Centro mobilumo skatinimo fondo valdybai. Mobilumo skatinimo fondo valdybai Centro tyrėjai gali teikti paraiškas pagal visas Centre vykdomas mokslo kryptis. Pirmenybė teikiama paraiškoms, susijusioms su Centro įgyvendinamų ilgalaikių mokslinių tyrimų ir eksperimentinės plėtros programomis. Centras prioriteto tvarka siekia skatinti ankstyvosios karjeros mokslo darbuotojus teikti paraiškas išvykoms į Centro asocijuotų partnerių institucijas. Pirmumo tvarka finansuojamos išvykstamosios kelionės ir su kelione susiję pragyvenimo išlaidos. Išlaidų padengimas vykstant į konferencijas, simpoziumus ir panašius renginius nėra fondo prioritetas, tačiau esant pakankamai fondo lėšų, išlaidos gali būti padengiamos.

Teikiant paraišką (paraiškos teikimo procedūra aprašyta toliau), tyrėjų prašoma nurodyti vizito tikslą ir trukmę, nurodant vizito pradžios datą. Išvykos trukmė nagrinėjama individualiai, prioritetą teikiant paraiškoms, kurių trukmė ne mažiau kaip 5 (penkios) kalendorinės dienos.

Vienam mokslo darbuotojui ar doktorantui galima teikti vieną paraišką per kalendorinius metus. Mobilumo skatinimo fondo lėšų dalis, paskirta iš valstybės biudžeto, turi būti panaudota iki einamųjų metų gruodžio 10 d. Kitų šaltinių lėšos, skirtos išvykoms, pagal įstatymą gali būti perkeltos į kitus finansinius metus. Lėšos skiriamos kompensacijos tvarka, kuomet atsiskaitoma už patirtas išlaidas, pateikus išlaidų avansinę sąmatą.

**Paraiškų teikimo procedūra**

Kvietimai teikti paraiškas skelbiami Centro interneto svetainėje. Paraiškas reikia siųsti mobilumo skatinimo fondo valdybos sekretoriui el. p. mobilumofondas@gamtc.lt. Pateikiant paraišką Centro mobilumo skatinimo fondo valdybai, reikia pateikti užpildytą ir pasirašytą paraiškos formą (priedas Nr. 1) ir trumpą gyvenimo aprašymą (iki 2 lapų).

Paraiškas galima teikti mobilumo skatinimo fondo valdybai ne vėliau kaip 15 dienų iki kiekvieno ketvirčio pabaigos:

nuo 01.01 iki 03.15 (kelionėms, kurios numatytos nuo 04.15 iki 12.15);

nuo 04.01 iki 06.15 (kelionėms, kurios numatytos nuo 07.15 iki 12.15);

nuo 07.01 iki 09.15 (kelionėms, kurios numatytos nuo 10.15 iki 12.30);

nuo 10.01 iki 12.15 (kelionėms, kurios numatytos kitų metų 01.05 iki 06.01).

Finansuotinų paraiškų sąrašas pateikiamas pateikiami kiekvieno ketvirčio pirmosiomis dienomis.

**Paraiškos vertinimas**

Mobilumo skatinimo fondo valdyba, pateiktas paraiškas, pagal patvirtintą paraiškos vertinimo formą (priedas Nr. 2). Mobilumo skatinimo fondo sekretorius praneša kiekvienos paraiškos vertinimo rezultatus per 15 (penkiolika) darbo dienų po paraiškų teikimo termino pabaigos.

Sprendimas suteikti paramą yra pagrįstas paraiškos kokybės ir perspektyvaus bendradarbiavimo poveikio įvertinimu. Paraiškoje vertinama:

* aiškiai suformuluotas siūlomo bendradarbiavimo tikslas ir konkretūs rezultatai;
* aiškiai nurodyti tyrimo tikslai, kurių bus siekiama konkrečiu bendradarbiavimu;
* atliekami tyrimai ir (arba) žinių mainai yra akivaizdžiai naudingi bendradarbiaujančioms šalims;
* tinkamai apsvarstyti ilgalaikiai bendradarbiavimo palaikymo mechanizmai;
* paraiškos biudžeto ekonomiškumas;

Vertinant paraiškas, prioritetai teikiami ankstyvosios karjeros mokslininkams, kurie apsigynę daktaro laipsnį ne anksčiau nei prieš 5 (penkerius) metus. Prioritetas teikiamas mokslininkams ir doktorantams, vykstantiems į mokslo įstaigas, siekiant įgauti naujų kompetencijų, išmokti Centre netaikomų naujų tyrimo metodų ar siekiant ilgalaikio bendradarbiavimo, vystant inovatyviąsias technologijas.

**Ataskaitų teikimas**

Finansavimą gavę pareiškėjai, po išvykos, privalo pateikti vizito ataskaitą, užpildydami standartinę ataskaitos formą (priedas Nr.3) Centro mobilumo skatinimo fondo valdybai. Ataskaita teikiama Centro mobilumo skatinimo fondo sekretoriui per 1 (vieną) mėnesį nuo vizito pabaigos. Ataskaitoje turi būti pateikti vizito rezultatai, nurodant konkrečią veiklą. Ataskaitoje pateikiamas tekstas interneto svetainei apie įvykusią išvyką kartu su turima vaizdine medžiaga (nuotraukos ar vaizdo įrašas).

Jei ataskaita nepateikiama iki nurodytos datos, pateikta ne visa ar įvertinama neigiamai, paramos gavėjas netenka teisės 2 (dvejus) metus teikti paraiškas kitoms išvykoms.